Kudiza 5
Yumanyi Yimukuwana Hakupompa Kwetu KwawakwaKristu?
Antu amavulu analeki kuya nakupompa kumachechi muloña hiyayikwashaña kuwana ñakwilu yamalwihu asweja kulema hela kuyikundejaku. Hanu dinu, muloñadi wumwatelela kuya kukupompa kwawakwaKristu kwaloñeshawu kudi aYinsahu jaYehova? Yumanyi yimukawanaku?
Muzañalu wakwikala hakachi kawantu akamenaña nawa akweti kukeña. Kushankulu, akwaKristu adiña nayipompelu nawa apompeleña nakudifukula kudi Nzambi, kudiza Nsona nikudikolesha wumu namukwawu. (Aheberu 10:24, 25) Chineli apompeleña hamu nawantu akweti kukeña, elukili nawu adiña hakachi kawamabwambu alala, amana kwawu niahela akuspiritu. (2 Atesalonika 1:3; 3 Yowanu 14) Anetu twalondelaña chakutalilahu chawakwaKristu akushankulu nawa twekala namuzañalu.
Nkisu yafumaña hakudiza chakuzatisha nshimbi jamuBayibolu. Neyi chochichadiña kushankulu, amayala, ambanda nianyana apompelaña hamu. Antañishi akuluka yitembi azatishaña Bayibolu kulonda atukwashi kwiluka chitwatela kuzatisha nshimbi jamuBayibolu muwumi wetu. (Kuhituluka 31:12; Nehemiya 8:8) Ejima mwizaza anateli kwakulahu nikwimba, yumiyi yatuleñelaña kuhosha yuma yitwachiñejaña.—Aheberu 10:23.
Nkisu yekala mukukolesha chikuhwelelu chenu mudi Nzambi. Kapostolu Pawulu walejeli chipompelu chimu chamumafuku indi nindi: “Muloña nakeñaña nankashi kuyimona, . . . Kulonda twakakwashañani nakukuhwelela kwetu, nikwenwenu nikwamami.” (Aroma 1:11, 12) Kudikunda nawakwetu akwakwitiya mpinji yejima hakupompa kwakoleshaña chikuhwelelu chetu nawa twafwilaña kulondela nshimbi jamuBayibolu.
Komana kwila mwiteja iwu mutambi wakwinza kukupompa kwetu kulonda mwakadimweni iyi yuma enu aweni nehi? Akayitambwila chiwahi nankashi. Kupompa kwejima kwawana, hitwafweteshaña antuku.
Chakutalilahwinyi chitwembujolaña hakupompa kwetu kwachipompelu?
Tunateli kuhetelamu ñahi neyi tupompaña kupompa kwawakwaKristu?
kmb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn